# TOIMINTAKERTOMUS 2019

**HYRYLÄN SEUDUN OMAKOTIYHDISTYS RY YLEISTÄ**

Hyrylän Seudun Omakotiyhdistys ry. pyrkii vaikuttamaan paikallisiin asumisasioihin.

Yhdistys kuuluu valtakunnalliseen etujärjestöön Suomen Omakotiliitto ry:hyn. Liitolla on tällä alueella Uudenmaan piiri, jonka toimintaan yhdistys voi osallistua normaalien edustuksien kautta. Yhdistys on toiminut 38 vuotta.

Nykyiseen toiminta-alueeseen kuuluu Etelä-Tuusulan alue käsittäen ainakin Autiorinne, Lahela, Lahelankangas, Lahelanniitty, Lahelanrinne, Autiorinne, Mikkola, Nummenkangas, Halkivaha, Vesitorninmäki, Vaunukangas, Koskenmäki, Riihikallio ja Amerin seutu, Ruotsinkylä, Jokipuisto, Hyrylä, Paijala, Ristikivenmäki, Rusutjärvi, Laurinmäki, Kolistimenmäki ja Hernemäki ympäristöineen sekä etelä- ja länsiosan maaseutukylät kuten Maantiekylä, Nahkela, Siippoo. Alueeseen kuuluu myös Kulloontien ja Fallbackantien välinen alue Rykmentinpuisto mukaan lukien. Lisäksi lähialueilta on noin 100 jäsentä.

Yhdistyksen jäsenmäärä oli 999 jäsentä vuoden 2019 lopussa. Yhdistyksen alueella asuu noin 18 000 asukasta.

# ALOITE JA VAIKUTUSTOIMINTA

Toimintaan kuuluu aktiivinen yhteydenpito kunnan päättäjiin, mm. tieasiat, kaavoitus, verotus ja kunnallistekniikka. Toimintaa on yhdistyksen omassa toiminnassa johtokunnassa, jäsenten ja alueen asukkaiden kanssa. Yhdistys osallistuu Uudenmaan piirin toimintaan, mm. piirin hallitukseen.

# TOIMINTA 2019

Hallitus kokoontui vuoden aikana kymmenen kertaa.

Yhdistys järjesti vaalipaneelin 02.04.2019 Eduskuntavaaliehdokkaille. Paikalla oli 6 suurimman puolueen edustajat. Kuulijoita oli noin 25 yhdistyksen jäsentä.

Kevätkokous pidettiin 17.4.2019 kunnantalolla, jossa oli mukana 26 henkilöä. Kokouksen jälkeen kuunneltiin alustukset Omakotiliiton talous- ja kehitysjohtajalta Katja Keräseltä Omakotiliiton edunvalvontatyöstä sekä Tuusulan Veden vesihuoltoliikelaitoksen johtajalta Jukka Sahlakarilta hulevesiratkaisuista Tuusulassa.

Syyskokous pidettiin kunnantalolla 06.11.2019. Paikalla oli 21 yhdistyksen jäsentä.

Yhdistyksen Omakotipäivä järjestettiin la 04.05.2019 Torpalla. Tapahtumaan osallistui n. 300 henkilöä. Ohjelmassa oli mm. lastennäytelmä, ratsastusta, kenttäesittelyä, yhdistyksen vuokraväline- esittelyä, paloautoesittelyä, traktoreita, puutarha-/pihakone- esittelyä, arvontaa, kahvia, virvokkeita, lettu- ja grillitarjontaa.

Yhdistys järjesti ”Terveet älykkäät aivot”-tilaisuuden 15.05.2019, paikalla kuuntelemassa asiantuntijoita n. 30 henkilöä.

Yhdistyksen kesäretki Pietariin tehtiin 17.05. – 19.05.2019. Retkelle osallistui 27 henkilöä.

Perinteinen ”Paras- piha” kilpailu järjestettiin edellisten kesien tapaan. Kilpailuun osallistui 6 pihaa. Arviointikatselmus pidettiin 17.6.2019. Arvosteluraatiin kuului 6 hallituksen jäsentä.

1

1. Heidi Saastamoinen
2. Aino ja Jukka Nieminen
3. Teija Ahonen

Keski-Uusimaa- lehdessä oli pihakilpailusta näyttävä juttu ja hienoja kuvia.

Yhdistyksen talkkarina toimi Petri Toivonen 05.02.-31.12.2019 välisen ajan. Talkkarin toimintaan on oltu erittäin tyytyväisiä ja Reijo Isoaho on hallinnoinut toimintaa kiitettävästi.

Yhdistys osallistui Keski-Uudenmaan Suurmarkkinoille 20.5.2019 ja syksyn Suurmarkkinoille 22.9.2019.

Yhdistys osallistui Kotiseutumarkkinoille 10.8.2019 Hyrylän torilla. Yhdistys osallistui myös Terrapäiville 31.8.2019.

Yhdistys järjesti risutalkoot Vaunukankaalla 19.10.2019, joihin osallistui parisenkymmentä yhdistyksen jäsentä ja alueen asukasta.

Yhdistys järjesti ”Avoin kuitu”-tilaisuuden 02.10.2019, paikalla kuuntelemassa asiantuntijoita n. 40 henkilöä.

Perinteinen pikkujoulu järjestettiin 13.12.2019 Torpalla yhdistyksen toimijoille avec- tilaisuutena. Ohjelmassa oli mm. Jouni Lakaniemen esittämää musiikkia, puheita ja muisteloita. Mukana oli n. 25 henkilöä.

Hyrylän Seudun Omakotiyhdistyksellä on yli 10 paikallista jäsenetusopimusta paikallisten yritysten kanssa. Uudenmaan piirillä on kehyssopimus vuodelta 2014 sähköstä Vantaan Energia Oy:n kanssa, jonka perusteella yhdistyksen jäsenet saavat edullisempaa sähköä. Sopimuksen piirissä on 1- ja 2-vuotinen määräaikainen. Sähkösopimus uusittiin joulukuussa 2017 kilpailutuksen kautta. Liiton ja Piirin puolelta tulee myös lukuisia muita jäsenetuja mm. polttonesteistä ja öljysäiliöiden tarkastuksen jäsenetutarjouksia.

Vuokravälineitä yhdistyksellä ovat mm. 2 klapikonetta, radonmittari, pensasleikkuri, rakennekosteusmittari, lämpövuotomittari, oksasilppuri ja oksasaha, kantojyrsin.

Toimialueen talouksiin jaettiin ”Omakotipäivän” 20-sivuinen esitelehti, painos 8000 kpl ja 2 kertaa n. 500 kpl tiedotetta talkooalueille ja jäsenet saivat lisäksi mm. Omakotilehden jäsenetuna kotiin.

Internet-kotisivuja pidettiin yllä. Osoite on <http://www.omakotiliitto.fi/hyryla>sekä facebook- sivut: ”Hyrylän Seudun Omakotiyhdistys”.

Sivut löytyvät myös google-haulla "Hyrylän Seudun Omakotiyhdistys".

# TALOUS

Yhdistyksen jäsenmaksu oli 25 €, josta yhdistyksen osuus on 5 € ja liiton osuus 20 €.

# EDUSTUKSET JA HALLINTO

Liittovaltuustoon 2017-2020 valittiin Timo Huhtaluoma ja Päivö Kuusisto sekä varaedustajaksi Rauno Turkki.

Uudenmaan piirin kokouksien edustajia olivat: Jorma Ceder, Timo Huhtaluoma, Reijo

Isoaho, Timo Järvinen, Jorma Kaartinen, Päivö Kuusisto, Anne Häkkinen, Hannele Olli, 2

Jorma Sulander ja Rauno Turkki.

Toiminnantarkastajina toimivat Taito Räsänen ja Pekka Latva-Pukkila ja varalla Mauri